Անաստասիա Միսկինա

**Անաստասիա Անդրեևնա Միսկինա** (, [ɐnəstɐsʲijə mɨskʲɪnə], ), ռուս նախկին պրոֆեսիոնալ թենիսիստուհի, աշխարհի նախկին թիվ 2 ռակետ։ 2004 թվականին նա հաղթել է Ֆրանսիայի բաց առաջնության մենախաղում՝ դառնալով առաջին ռուս թենիսիստուհին, ով հաղթանակ է տարել Մեծ Սաղավարտի մենախաղի մրցաշարում։ Դրանից հետո նա համաշխարհային դասակարգման աղյուսակում բարձրանում է 3-րդ հորիզոնական՝ դառնալով առաջին ռուս թենիսիստուհին, ով ընդգրկվել է լավագույն թենիսիստուհիների առաջին եռյակում։ 2004 թվականի սեպտեմբերին նա հասնում է իր կարիերայի լավագույն ցուցանիշին՝ զբաղեցնելով վարկանշային աղյուսակի 2-րդ հորիզոնականը։ Կարիերան ավարտելու ժամանակ նա WTA մրցաշարերին չէր մասնակցում 2007 թվականի մայիսից։

## Մարզական կարիերա
### 1999-2001 թվականներ
Միսկինան թենիսիստուհու պրոֆեսիոնալ կարիերան սկսել է 2000 թվականին՝ WTA դասակարգման աղյուսակում ընդգրկվելով 500 լավագույն թենիսիստուհիների մեջ։ Նա իր առաջին WTA տիտղոսը շահել է Պալերմոյի մրցաշարում, որը նրա միայն երկրորդ մրցաշարն էր, որտեղ Միսկինան մասնակցում էր մրցաշարի հիմնական ցանցին։ Նա Մեծ Սաղավարտի մրցաշարերում նորամուտում է ԱՄՆ բաց առաջնությունում և Ֆեդերացիայի գավաթում (մասնակցելով զուգախաղին)։ 2000 թվականին Միսկինան հասնում է Թոփ 20-ի թենիսիտուհու նկատմամբ առաջին հաղթանակին, Սապոտի մրցաշարի կիսաեզրափակիչում հաղթելով աշխարհի թիվ 17 ռակետ Բարբարա Շեթին։ 2000 թվականին Միսկինան նորամուտում է նաև Ֆրանսիայի բաց առաջնությունում և Ուիմբլդոնում։ Նա մասնակցել է Սիդնեյի Օլիմպիական խաղերին, որտեղ պարտվում է երկրորդ շրջանում։ Նա I մակարդակի մրցաշարերում առաջին քառորդ եզրափակիչին հասնում է Ցյուրիխի մրցաշարում, որտեղ նա պարտվում է աշխարհի առաջին ռակետ Մարտինա Հինգիսին։ Այնուհետև Միսկինան վնասվածքի պատճառով բաց է թողնում Ավստրալիայի բաց առաջնությունը։ Արդյունքում, նա դուրս է մնում Թոփ 100-ից։ Այնուհետև նա բավականին հաջող արդյունքների է հասնում՝ դուրս գալով Լայպցիգի մրցաշարի քառորդ եզրափակիչ (դառնալով առաջին ռուս թենիսիտուհին, ով հաղթում է Աննա Կուրնիկովային) և կիսաեզրափակիչ Մոսկվայում՝ նրա առաջին կիսաեզրափակիչը I մակարդակի մրցաշարերում։

### 2002 թվական
2002 թվականի բեկումնային է դառնում Միսկինայի համար։ Նա իր առաջին հաղթանակն է տանում Թոփ 10-ի թենիսիտուհու նկատմամբ՝ հաղթելով Ելենա Դոկիչին Հռոմի մրցաշարում և մտնելով Թոփ 20։ Միսկինան եզրափակիչ է հասնում Բիրմինգհեմի և Իսթբորնի խոտածածկի մրցաշարերում՝ դասակարգման աղյուսակում բարձրանալով 15-րդ հորիզոնական։ II մակարդակի մրցաշարերում նա իր առաջին հաղթանակը տանում է 2002 թվականի Brasil Open մրցաշարում, իսկ Լայպցիգի մրցաշարի եզրափակիչն ամրապնդում է նրա տեղը WTA Ամփոփիչ մրցաշարում, որտեղ նա առաջին շրջանում պարտվում է Ելենա Դոկիչին։ Նա 2002 թվականի մրցաշարջանն ավարտում է Թոփ 15-ում, ինչն առաջին դեպքն էր նրա կարիերայում։

### 2003 թվական
Միսկինան «Hong Kong Tennis Patrons' Association»-ից հրավեր է ստանում մասնակցելու The Hong Kong Ladies Challenge մրցաշարին և հասնում է Ավստրալիայի բաց առաջնության քառորդ եզրափակիչ (նրա առաջին քառորդ եզրափակիչը Մեծ Սաղավարտի մրցաշարում)։ Դրանից հետո, նա տիտղոս է նվաճում Դոհայի մրցաշարում, որտեղ WTA-ի պատմության մեջ առաջին ռուսական եզրափակիչում հաղթում է իր ընկերուհի Ելենա Լիխովցևային և մտնում Թոփ 10։ Ամրապնդելով իր դիրքերը թենիսի էլիտայի մեջ, Միսկինան հաղթանակ է հասնում Սարասոտայի մրցաշարում և բավականին միջին արդյունքների է հասնում ամառային մրցաշրջանում։ Սակայն, այնուհետև, նա հասնում է ԱՄՆ բաց առաջնության քառորդ եզրափակիչ, հաղթանակ է տանում Լայպցիգի մրցաշարում, որտեղ կիսաեզրափակիչում և եզրափակիչում հաղթում է աշխարհի թիվ մեկ ռակետ Կիմ Կլեյստերսին և թիվ 2 ռակետ Ժյուստին Էնենին և Մոսկվայի Կրեմլի գավաթի մրցաշարում, որտեղ հաղթանակներ է տանում 3-րդ դասակարգված Ելենա Դեմենտևայի և 2-րդ դասակարգված Ամելի Մորեսմոյի նկատմամբ։ Այդպիսով, նա դառնում է առաջին ռուս թենիսիստուհին, ով հաղթանակ է տանում Կրեմլի գավաթի մրցաշարում։ Ֆիլադելֆիայի մրցաշարի եզրափակիչից հետո Միսկինան իրավունք է նվաճում մասնակցելու WTA Ամփոփիչ մրցաշարում։ Մրցաշարի խմբային փուլում նա պարտվում է Ժյուստին Էնենին և Ջենիֆեր Կապրիատիին և հաղթում է Աի Սուգիյամային, սակայն դուրս է մնում հետագա պայքարից։ Մրցաշրջանի ընթացքում Միսկինան վաստակում է ավելի քան 1 միլիոն ԱՄՆ դոլլար և կարիերայում առաջին անգամ տարին ավարտում է Թոփ 10-ում, զբաղեցնելով 7-րդ հորիզոնականը։

### 2004 թվական. Լավագույն մրցաշարջան, Ֆրանսիայի բաց առաջնության հաղթող
2004 թվականի մրցաշրջանը Միսկինայի համար հանդիսանում է լավագույնը։ Միսկինան հաջողությամբ պաշտպանում է տիտղոսը Դոհայի մրցաշարում՝ հետագայում դառնալով երկրորդ ռուս թենիսիտուհին, ով տեղ է գրավել Թոփ 5-ում (առաջինը եղել է Նատաշա Զվերևան, ով աշխարհի թիվ 5 ռակետ էր դարձել 1989 թվականի մայիսին)։ 2004 թվականի մրցաշրջանի գլխավոր իրադարձությունը դառնում է հաղթանակը Մեծ Սաղավարտի Ֆրանսիայի բաց առաջնությունում, որտեղ նա չորրորդ շրջանում փրկում է Սվետլանա Կուզնեցովայի հետ խաղը, իսկ այնուհետև հաղթում է աշխարհի նախկին թիվ 1 ռակետ Վենուս Ուիլյամսին՝ քառորդ եզրափակչում, և Ջենիֆեր Կապրիատիին՝ կիսաեզրափակչում։ Մեծ Սաղավարտի առաջին համառուսական եզրափակիչում Միսկինան 6-1, 6-2 հաշվով հաղթանակ է տանում Ելենա Դեմենտևայի նկատմամբ, այդպիսով դառնալով առաջին ռոււս թենիսիստուհին, ով հաղթում է Մեծ Սաղավարտի կանանց մենախաղի մրցաշարում։ Փարիզում նրա հաղթանակից հետո, Միսկինան համաշխարհային դասակարգման աղյուսակում բարձրանում է 3-րդ հորիզոնական։ Նա դուրս է գալիս Սան Դիեգոյի մրցաշարի եզրափակիչ՝ ընդհատելով Մարիա Շարապովայի 14 անպարտելի խաղերի շարքը և կիսաեզրափակչում հաղթանակ տանելով Վերա Զվոնարյովայի նկատմամբ՝ երրորդ սեթի թայ-բրեյքում հաղթանակ տանելով 17-15 հաշվով։ Եզրափակչում նա պարտվում է Լինդսեյ Դևենպորտին։ 2004 թվականի Աթենքի Օլիմպիական խաղերում նա կիսաեզրափակիչում պարտվում է Ժյուստին Էնենին, որոշիչ սեթում առավելություն ունենալով 5-1 հաշվով։ Այդ հաջողությունների արդյունքում Միսկինա բարձրանում է կարիերայի ընթացքում իր ամենաբարձր հորիզոնականին՝ աշխարհի թիվ 2 ռակետ։ Այնուհետև Միսկինան երկրորդ տարին անընդմեջ հաղթում է Մոսկվայի Կրեմլի գավաթում, ճանապարհին հինգ հանդիպումների ընթացքում առաջին անգամ հաղթանակ տանելով Լինդսեյ Դևենպորտի նկատմամբ։ WTA Ամփոփիչ մրցաշարում նա գլխավորում է խմբային փուլի իր խմբի աղյուսակը՝ երկրորդ անգամ հաղթելով աշխարհի թիվ 1 ռակետ Լինդսեյ Դևենպորտին և Ելենա Դեմենտևային և պարտվելով Սերենա Ուիլյամսին։ Կիսաեզրափակիչում նա պարտվում է մրցաշարի ապագա հաղթող Մարիա Շարապովային։ Միսկինան Ռուսաստանի հավաքականին օգնում է Ֆեդերացիայի գավաթի առաջին տիտղոսին տիրանալու համար, հաղթանակ տանելով ինը խաղերից ութում, այդ թվում հաթելով եզրափակիչի բոլոր երեք խաղերում։ Միսկինան մրցաշարջանն ավարտում է համաշխարհային դասակարգման աղյուսակի 3-րդ հորիզանականին, Ռուսաստանի կին թենիսիտուհիների շրջանում լավագույն արդյունքը, վաստակելով ավելի քան 2 միլիոն ԱՄՆ դոլլար մրցանակային գումար և 2004 թվականի մրցաշրջանի ընթացքում ունենալով Թոփ 10-ի թենիսիստուհիների նկատմամբ տասը հաղթանակ։

### 2005 թվական
[225px|մինի|Անաստասիա Միսկինան և [Վերա Զվոնարյովան 2005 թվականի Ավստրալիայի բաց առաջնության զուգախաղի մրցաշարում]]
2005 թվականի մրցաշարջանը Միսկինային բերում են փոփոխական հաջողություններ։ Նա մրցաշրջանի առաջին կեսն անցկացնում է անհաջող՝ մոր առողջության հետ կապված խնդիրների պատճառով։ Միսկինան Դոհայի և Ֆրանսիայի բաց առաջնության տիտղոսները հանձնում է մրցաշարերի առաջին շրջանում և դառնում է Ֆրանսիայի բաց առաջնության առաջին չեմպիոնուհին, ով պարտություն է կրում առաջին շրջանում։ Մրցաշրջանի խոտածածկի մասից առաջ ունենալով հաղթանակների և պարտությունների 8-10 հարաբերակցություն, նա այնընդհատում է Ուիմբլդոնի մրցաշարում, հասնելով մրցաշարի քառորդ եզրափակիչ, հաղթանակ տանելով Ելենա Յանկովիչի (եզրափակիչ սեթում 1-5 հաշվով պարտվելով) և Ելենա Դեմենտևայի (պարտվելով 1-6, 0-3 հաշվով և երկրորդ սեթում մրցակցուհու մաթչ-բոլի առկայությամբ) նկատմամբ։ Նա Թոփ 10-ից դուրս է մնում օգոստոսին։ Այնուհետև նա կարիերայում իր տասներորդ տիտղոսն է նվաճում Կալկաթայի մրցաշարում, հաղթելով ավելի ցածր վարկանիշ ունեցող մրցակցուհիներին։ Այնուհետև Միսկինան հաղթանակ է տանում 2005 թվականի Ուիմբլդոնի մրցաշարի հաղթող Վենուս Ուիլյամսին, առավելության հասնելով Ֆեդերացիայի գավաթում, սակայն եզրափակչում պարտվում է Ֆրանսիայի հավաքականի հետ երկու մրցախաղում։ Միսկինան չորրորդ անգամ անընդմեջ տարին ավարտում է Թոփ 15-ում։

### 2006 թվական
2006 թվականը ևս մեկ հիասթափություն է բերում Միսկինային։ Մի քանի անգամ հնարավորություն ունենալով վերադառնալ Թոփ 10՝ նա չի կարողանում իրացնել դրանցից ոչ մեկը։ Վարշավայում նա WTA մրցաշարերում իր ամենավատագույն պարտությունն է կրում վարկանիշի տեսանկյունից՝ պարտվելով ուայլդ-քարտի արժանացած Ագնեշկա Ռադվանսկայաին, ով զբաղեցնում էր 309-րդ հորիզոնականը։ Ֆրանսիայի բաց առաջնությունում Միսկինան երրորդ շրջանում առավելության է հասնում 2005 թվականի մրցաշարի քառորդ եզրափակիչի մասնակից Անա Իվանովիչի նկատմամբ, սակայն չորրորդ շրջանում պարտվում է ապագա չեմպիոն Ժյուստին Էնենին։

Նա ընդհատումներով իր նախկին մարզավիճակին է վերադառնում խոտաղակի մրցաշրջանի ընթացքում, եզրափակիչ հասնելով Իսթբորնի մրցաշարում, Ժյուստին Էնենին պարտվելով համառ պայքարում, երրորդ սեթի թայ-բրեյքում։ Ուիմբլդոնի մրցաշարում Միսկինան հասնում է քառորդ եզրափակիչ, սակայն երեք սեթում պարտվում է Ամելի Մորեսմոյին։ Մեծ Սաղավարտի առաջին երկու մրցաշարերում նա հասնում է մինչև մրցաշարի չորրորդ շրջան։ Ուիմբլդոնից հետո նրա խաղը վերջնականապես խարխլվում է։ Չնայած երկրորդ անընդմեջ եզրափակիչին Ստոկհոլմի IV մակարդակի մրցաշարում, նրան չի հաջողվում ուչ մի հաղթանակ տանել Հյուսիսային Ամերիկայի մրցաշարերումֆ ունենալով 0-3 հաաբերակցություն։ Անհաջողույթունը իր գագաթնակետին է հասնում ԱՄՆ բաց առաջնությունում, որտեղ նա դառնում է առաջին թենիսիստուհին, ով Մեծ Սաղավարտի մրցաշարում պարտվում է աշխարհի ապագա թիվ 1 ռակետ Վիկտորիա Ազարենկային՝ առաջին շրջանում պարտվելով վնասվածքի առկայությամբ, որը նա ստացել էր Նյու Հեյվենի մրցաշարում։ Միսկինան մրցաշրջանի մնացած մեծ մասը բաց է թողնում ոտքի վնասվածքի պատճառով՝ դուրս գալով Շտուտգարտի և Մոսկվայի մրցաշարերից։ Մրցաշրջան նա վերադառնում է Ցյուրիխի մրցաշարում, սակայն պարտվում է շվեյցարուհի Թիմեա Բաչինսկիին՝ 6-3, 6-3։

### 2007 թվական
2007 թվականի մրցաշրջանի ընթացքում Միսկինան մասնակցում է ընդամենը երկու մրցաշարի, երկուսում էլ պարտություն կրելով առաջին շրջանում, այդ թվում Ֆրանսիայի բաց առաջնությունում՝ Մեգան Շոնեսիին։ 2007 թվականի հուլիսի 25-ի դրությամբ Միսկինան դասակարգման աղյուսակում զբաղեցնում էր 309-րդ հորիզոնականը։ Միսկինան որոշում է ընդունում դադարեցնել պրոֆեսիոնալ կարիերան՝ կարիերային սպառնացող վնասվածքների պատճառով։

## Կորտից դուրս
2007 թվականի մարտին Միսկինան իր ուժերն է փորձում որպես ՆՏՎ հառուսաալիքում «Наш футбол» հաղորդման հաղորդավարուհի։ Կարիերայի ավարտից հետո նա վերադառնում է «Наш футбол» հաղորդում, այնուհետև մասնակցում է «Ледниковый период» շոուին, որտեղ սահում էր Անդրեյ Խվալկոյի հետ։

Այնուհետև Միսկինան մեկնաբան է աշխատում «НТВ-Плюс Теннис» հեռուստաալիքում, իսկ ավելի ուշ ընդգրկվում է Ֆեդերացիայի գավաթում Ռուսաստանի հավաքականի մարզչական խմբում։ 2014 թվականի ձմռանը Անաստասիա Միսկինան նշանակվում է Ռուսաստանի հավաքականի ավագ։

## Անձնական կյանք
2008 թվականի ապրիլի 28-ին Միսկինան ունենում է որդի՝ Եվգենին։ 2010 թվականի օգոստոսի 30-ին ծնվում է նրա երկրորդ որդին՝ Գեորգին, իսկ 2012 թվականի մարտի 1-ին Անաստասիայի և նրա ամուսնու՝ գործարար Սերգեյ Մամեդովի ընտանիքում ծնվում է երրորդ որդին՝ Պավելը։

## Մասնակցությունը մրցաշարերին
### Մեծ Սաղավարտի եզրափակիչներ
#### Մենախաղ 1 (1–0)

### Օլիմպիական խաղեր
#### Մենախաղ 1 (0–1)

### Թիմային մրցաշարերի եզրափակիչներ (2)
#### Հաղթանակներ (2)

### WTA Մակարդակ I մրցաշարերի եզրափակիչներ
#### Մենախաղ 3 (2 տիտղոս, 1 պարտություն)

## Կարիերայի եզրափակիչներ
### Մենախաղ (10)

#### Պարտություն (9)

### Զուգախաղ (6)
#### Հաղթանակներ (5)

#### Պարտություն (1)

## Մրցաշարերի վիճակագրություն
### Մենախաղ

### Զուգախաղ

**Ո** - պարտություն որակավորման մրցաշարում

## WTA մրցաշարերի կարիերայի մրցանակային գումարներ

## Հանդիպումները այլ թենիսիտուհիների հետ

## Ծանոթագրություններ


## Արտաքին հղումներ
* Պաշտոնական կայք 
* Անաստասիա Միսկինան WTA կայքում
* Անաստասիա Միսկինան ITF կայքում 
* Անաստասիա Միսկինան Ֆեդերացիայի գավաթի մասնակցի կայքում 
* Օնլայն «Советский спорт» թերթի ընթերցողների հետ 2002 թվականի նոյեմբեր

Կատեգորիա:Բարեկամության շքանշանի ասպետներ (Ռուսաստան)
Կատեգորիա:Ռուս հաղորդավարներ